  Туспуктэм: ИА «Удмуртия» Наталия Сильвестрова 16-тӥ тулыспалэ потон уе Удмуртиын -30…-39 градусозь кезьыт кариськоз. Со сярысь, улосвыл Гидрометцентр вылэ чӧлскыса, Россиысь МЧС-лэн элькунъя валтӥсь управлениезлэн пресс-службаез ивортӥз. Ӧнерчиос шуныт дӥсяськыны куро, нош луонлык вань ке, кыре потанлэсь возиськыны. « Кыре потоно ик луиз ке, кезьытын эн сылэ, медад кынме шуыса, ялан выре. Каллен, ныр пыртӥ шокалэ. Кырысь пырыса, соку ик пӧсь чай эн юэ, душе яке ваннае эн пыре – сюлэм но вирсэр сӧзнэтлы секыт луыны быгатоз. Мугорлы 20-30 минут ӵоже дышыны сётэ » Россиысь МЧС-лэн элькунъя валтӥсь управлениезлэн пресс-службаез  Озьы ик гуръёсты эстыку но электротӥрлыкез уже кутыку кышкыттэмлыкъя куронъёсты сак чакланы куро. Тодэ вайытом, азьвыл арнялэн кыкетӥ ӝыныяз -30 градусозь кезьытскоз шуыса ивортӥзы вал.  Тегъёс: куазь Тол Удмуртия  